stanford-oval/wikipedia huggingface dataset:
Kalākauan maailmanympärimatka 1881
Kalifornia ja Japani

Kalākauan ensimmäinen kohde oli Kalifornia, jonne hän matkasi laivalla nimeltä City of Sidney. Matka alkoi 20. tammikuuta 1881. Kuningas saapui yhdeksän päivää myöhemmin San Franciscoon, josta hän jatkoi matkaa osavaltion pääkaupunkiin, Sacramentoon. Täällä hän tapasi muun muassa Kalifornian kuvernööri George Perkinsin. Amerikkalainen lehdistö kirjoitti pääsääntöisesti positiiviseen sävyyn vierailusta. Kalākaua lähti Kaliforniasta RMS Oceanicillä kohti Japania 8. helmikuuta.
Kuningas saapui Jokohaman satamaan 4. maaliskuuta. Japanilaiset kohtelivat Kalākauaa valtionpäämiehenä ja pitivät hänen vierailuaan ensimmäisenä vieraan valtion johtajan vierailuna Japanissa. Tervetuloseremoniassa soitettiin muun muassa Hawai‘i Pono‘ī jonka Kalākaua itse oli sanoittanut. Myöhemmin Kalākaua tapasi keisari Meijin Tokion keisarillisessa palatsissa, jossa keisari myönsi Kalākaulle Krysanteemiritarikunnan arvon ja Kalākaua taas myönsi keisarille Kamehameha I:n kuninkaallisen ritarikunnan arvon. Yhteensä Kalākaua vietti Japanissa 19 päivää.
Japani teki vaikutuksen Kalākauaan ja lähtiessään kohti Kiinaa Tokio Maru -aluksella hän kirjoitti päiväkirjaansa seuraavasti:
Adieu Japan – Beautiful Japan. I felt as if I would have a continual longing to see this interesting country with its kind and hospitable inhabitants for a long long time. Aloha Nui
Aasia ja Egypti

Saapuessaan Shanghaihin 1. huhtikuuta Kalākaua tapasi varakuningas Li Hongzhangin, jonka kanssa hän matkusti Tianjiniin Pautah-aluksella. Kalākauan oli tarkoitus myös matkustaa Pekingiin, mutta keisarinna Ci’anin kuolema muutti suunnitelmia ja Kalākaua jatkoi matkaansa 9. huhtikuuta. Lisäksi Kalākaua ja Li keskustelivat kiinalaisten naimattomien naisten mahdollisuudesta muuttaa Havaijille.
Kalākaua lähti seurueineen Shanghaista kohti Hongkongia, jonne hän saapui 12. huhtikuuta. Siellä hän sai Japanin tavoin kuninkaallisen vastaanoton. Hongkongissa Kalākaua, joka oli vapaamuurari, sai kunniavieraan vastaanoton paikalliselta vapaamuurarien loosilta. Hongkongin kuvernöörin isännöimällä illallisella W. N. Armstrong kertoi Kalākauan olleen uninen, mutta havahtuneen orkesterin soittaessa Havaijin kansallislaulun, jonka soittaminen oli kuvernöörin vaimon idea saada kuningas virkoamaan. 21. huhtikuuta Kalākaua suuntasi kohti Siamia.
Siamin kuningashuoneen viisi edustajaa olivat matkaseuruetta vastassa Kalākauan ollessa vasta Siaminlahdella. Myöhemmin hän tapasi Siamin kuninkaan Chulalongkornin. Kalākaua ihastui Siamin hovin kultaisiin ja hopeisiin astioihin sekä hienoon silkkiin. Lähtiessään Siamista kuningas kuvasi rakkauttaan "tämän [Siamin] kuningaskunnan aristokratiaa" kohtaan suureksi.
28. toukokuuta Kalākaua saapui Kalkuttaan, mutta viipyi siellä vain hetken, jatkaen junalla Intian niemimaan läpi Bombayhin. Bombaysta Kalākaua jatkoi matkaansa ensin Adeniin ja sitten Egyptiin. Merimatkaa Punaisellamerellä Kalākauaa kuvaa pettymykseksi, sillä hän kuvitteli, että meri olisi niin kapea, että ranta näkyisi molemmin puolin. 24. kesäkuuta Egyptin kediivi Tewfik pašša otti kuninkaan vastaan ja järjesti juhlaillallisen sekä tanssiaiset Aleksandrian kuninkaallisessa palatsissa. Egyptin vapaamuurarit myönsivät Kalākaualle kunniasuurmestarin arvonimen.
Eurooppa

Kalākauan ensimmäinen Euroopan kohde oli Napoli, jossa hän pistäytyi 30. kesäkuuta. Kaupungin väki aina pormestarista tavallisiin asukkaisiin saapui ottamaan kuningasta vastaan. Seuraavana päivänä Kalākaua tapasi Italian kuningasparin, Umberton ja Margheritan. Roomassa Kalākaua puolestaan tapasi paavi Leo XIII:n.
Roomasta Kalākaua lähti kohti Lontoota, jossa hän oli kuningatar Viktorian kunniavieraana. Kuningattaren kerrottiin olevan hyvin vakuuttunut Kalākauan hyvästä englannin kielen taidosta. Kuningatar järjesti Kalākaualle kuninkaallisen hevoskärryn ja kuninkaallisen aition teatterista, jotta suosittua Havaijin kuningas pääsi yhtäältä näkemään Lontoota, mutta toisaalta myös tulla nähdyksi. Isossa-Britanniassa vieraillessaan amerikkalainen Sacramento Daily Record-Union -niminen lehti kirjoitti pääkirjoituksessaan, että Kalākauan matkan tarkoitus oli löytää saarivaltiolleen ostaja ulkomailta. Lehti katsoi Yhdysvaltojen olevan todennäköisin ehdokas syvien kauppasuhteiden takia.
Kalākaua lähti Lontoosta 24. heinäkuuta ja suuntasi Belgiaan. Siellä hän vieraili Waterloon taistelukentillä. Hän myös tapasi kuningas Leopold II:n. Belgiasta matka jatkui Saksaan, jossa hän tapasi tulevan keisarin Vilhelm II:n. 5. elokuuta Kalākaua saapui Wieniin, jossa hän vieraili muun muassa Belvederessa. Hän ei kuitenkaan tavannut keisaripariskuntaa, vaan ainoastaan näiden edustajia.
Ranskassa Kalākaua sai melko kylmän vastaanoton. Tämä johtui siitä, että matkallaan Isoon-Britanniaan Kalākauan matkaseurue oli kulkenut Ranskan läpi ilmoittamatta asiasta etukäteen. Kalākaua ei esimerkiksi tavannut presidentti Grévya.
Portugalissa Kalākauan kerrotaan saaneen paras mahdollinen vastaanotto Euroopassa, ja hän tapasi kuningas Ludvig I:n. Espanjassa hän ei tavannut kuninkaallisia, vaan ministereitä. Tämän jälkeen Kalākaua palasi Ranskaan, jossa hän tutustui uuteen keksintöön: sähkövalaistukseen. Ranskasta matka jatkui takaisin Isoon-Britanniaan, mutta tällä kertaa Skotlantiin. Skotlannissa hän osallistui vapaamuurarien tilaisuuteen. Skotlannista Kalākaua aloitti matkansa kohti Yhdysvaltoja.
New York ja kotimatka

New Yorkissa kuningas tapasi keksijä Thomas Edisonin saadakseen lisää tietoa sähkövalaistuksesta, joka oli alkanut kiinnostaa häntä.
New Yorkista kuningas jatkoi matkaansa ensin Philadelphiaan ja sitten Washingtoniin, jossa hän tapasi Chester A. Arthurin, joka oli noussut vastikään murhatun edeltäjänsä tilalle Yhdysvaltain presidentiksi. Kalākaua matkusti Yhdysvaltain halki pysähtyen muun muassa ihastelemaan hevosia Kentuckyssä. Päästyään taas San Franciscoon, hän viipyi siellä vielä 11 päivää ennen kuin nousi Australia-laivan kyytiin 22. lokakuuta ja aloitti kotimatkansa kohti Havaijia. Havaijille palattuaan kuningas sai juhlavan vastaanoton.
Matkan jälkeen ja sen perintö

Havaijille palattuaan Kalākaua alkoi rakennuttaa ‘Iolanin palatsia. Nähtyään sähkövalaistuksen Pariisissa ja tavattuaan Edisonin Yhdysvalloissa, Kalākaua vaati, että kuninkaalliseen palatsiin täytyy saada sähkövalaistus, joka oli tuohon aikaan ylellinen ja uusi hienous.
Vuonna 1882 Havaiji allekirjoitti sopimuksen Portugalin kanssa koskien maahanmuuttoa. Höyrylaiva Monarch palasi Havaijille saman vuoden kesäkuussa mukanaan 859 portugalilaista maahanmuuttajaa. Sopimuksen mukaan portugalilaiset saivat ilmaisen laivamatkan ja ruuan sen ajaksi koko perheelle. Perille saavuttuaan työsopimus tehtiin kolmeksi vuodeksi ja työntekijät saivat muonan, asumuksen ja terveydenhuollon työn puolesta sekä palkkaa 10 dollaria kuukaudessa.
Vuonna 1885 Havaiji allekirjoitti myös Japanin kanssa sopimuksen, jolla tuotiin japanilaisia työläisiä Havaijille. Ensimmäiset työläiset saapuivat saman vuoden helmikuussa.
Maailmanympärimatka herätti myös kritiikkiä: sitä pidettiin itsekeskeisenä ja julkisena silmänkääntötemppuna. Maailmanympärimatka maksoi 22 500 Havaijin dollaria.
Kalākaua Japanissa
Kalākaua Hongkongissa
The Wasp -lehden julkaisema pilakuva, jossa Kalākaua huutokauppaa kuningaskuntaansa
Kalākauan paluuta juhlistava arkki Havaijilla
Kaymakam

Kaymakamin toimisto Yaylanderessa, itä-Turkissa.
Istanbulin kaymakam, eli kuvernööri. Maalaus 1800-luvun alusta.
Kaymakam on kuvernööriä tarkoittava virkanimi. Sitä käytetään nykyään Turkissa ja Libanonissa, sekä epävirallisessa valtiossa Pohjois-Kyproksen turkkilaisessa tasavallassa. Osmanien valtakunnassa kaymakamin virka tarkoitti ajasta ja yhteydestä riippuen eri asioita, kuten esimerkiksi kuvernööriä tai kenraalikuvernööriä, ja taas korkeampana osmanihallinnossa suurvisiirin sijaista tai sulttaanin yhteysupseeria. 1800-luvulla siitä tuli sotilasarvo. Osmaniarmeijassa se vastasi everstiluutnantin arvoa, ja Egyptin armeijassa (قائم مقام, Qaimaqam) everstiä.
Osmanien valtakunta

Osmanien hallinnossa Kaymakamin virkanimi tarkoitti ajasta ja yhteydestä riippuen eri asemia ja tehtäviä. Korkea-arvoisin oli suurvisiirin sijaisen paikka, joka otettiin käyttöön aina kun suurvisiiri lähti Istanbulista johtamaan sotaretkeä. Sijaisella oli lähes yhtä paljon arvovaltaa kuin varsinaisella suurvisiirillä, joskin kaymakam ei saanut puuttua niihin sotilasasioihin, joista sotaretkellään oleva suurvisiiri vastasi eikä myöskään niiden alueiden hallintoon, joissa suurvisiiri armeijoineen oli. Sijaisvirka otettiin myös käyttöön niissä tapauksissa, kun virkaan nimitetty uusi suurvisiiri ei ollut Istanbulissa ja viipyi matkallaan pääkaupunkiin. Osmanien valtakunnan loppuaikoina suurvisiirin sijaista tarkoittava kaymakamin virka ruvettiin antamaan sheikki al-Islamille.
1800-luvun osmaniarmeijassa kaymakam tarkoitti everstiluutnantin arvoa. Tanzimat-uudistusten myötä hallintopiirien eli sancakien kuvernöörin virkanimeksi tuli myös kaymakam. Tämä tapa periytyi nyky-Turkille.
Keldrimäe

| Keldrimäe |
| --- | --- |
 Asuinalueen kartta.
 Asuinalueen sijainti Tallinnassa.
Valtio:  Viro
Maakunta:  Harjumaa
Kunta:  Tallinna
Kaupunginosa:  Kesklinn
Hallinto:  
 – Asutustyyppi:  asuinalue
Pinta-ala:  
 – Kokonaispinta-ala:  0,35 km²
Väkiluku (1.1.2018):  5 562
 – Väestötiheys:  15 891,4 as./km²
Infobox OKVirheellinen NIMI-arvo: 
Keldrimäe on asuinalue (vir. asum) Kesklinnan kaupunginosassa Tallinnassa. Sen pinta-ala on 0,35 hehtaaria ja väkiluku 5 562 henkeä (1.1.2018). Vuoden 2014 alussa asuinalueen väestöstä 45 prosenttia oli virolaisia.
Aiheesta muualla

Kuvia tai muita tiedostoja aiheesta Keldrimäe Wikimedia Commonsissa
Kaymak

| Kaymak |
| --- | --- |
 Turkkilaista kaymakia
Alkuperä
Alkuperämaa:  Keski-Aasia
Alue tai kunta:  Lähi-itä, Balkan, Anatolia, Kaakkois-Eurooppa
Tyyppi:  maitotuote
Käyttö:  levitteenä, jogurtin tapaan, konditoriatuotteissa
Pääainesosat:  vesipuhvelin- tai lehmänmaito
Kaymak  (pers. سَرشیر Saršir; arab. قشطة Qeshta tai قيمر Geymar; kurdiksi: Qeymax),on Keski-Aasiasta lähtöisin oleva maitotuote, joka muistuttaa paksua kermaa. Kaymak valmistetaan kiehauttamalla ja hauduttamalla vesipuhvelin- tai lehmänmaitoa, jonka jälkeen maidon annetaan jäähtyä. Jäähtymisen aikana pinnalle kovettuu paksua kermaa eli kaymakia, joka nostetaan talteen esimerkiksi lusikalla tai käsin.
Tuore kaymak muistuttaa maultaan voita. Tuotteen ikääntyessä maku muuttuu voimakkaammaksi ja juustoisemmaksi. Koostumukseltaan kaymak on juuston ja voin välissä. Vesipuhvelinmaidosta tehty kerma on paksumpaa, vaaleampaa ja voimakkaamman makuista kuin lehmänmaidosta tehty versio. Turkissa kaymakiksi lasketaan tietyllä tavalla valmistettu kerma, joka koostuu vähintään 60-prosenttisesti maitorasvasta.
Uskotaan, että kaymak kehitettiin Keski-Aasiassa, kenties Iranin ylänköalueella. Se myös tunnettiin jo satoja vuosia sitten Osmanien valtakunnassa. Nykyään sitä valmistetaan myös Balkanin alueella ja muualla Kaakkois-Euroopassa, Turkissa ja Lähi-idässä. Kaymak on suosittu aamupalatuote, ja aamuisin sitä syödään jogurtin tapaan hunajan, maidon ja sokerin kanssa tai leivän päällä. Sitä voidaan myös syödä jälkiruoan yhteydessä esimerkiksi sokeroitujen hedelmien kanssa tai konditoriatuotteissa.
Erään teorian mukaan brittiläinen maitotuote clotted cream kehitettiin 2000 vuotta sitten, kun foinikialaiset kauppiaat toivat Cornwalliin kaymakia. Teoriaa tukevaa todisteita ei kuitenkaan ole säilynyt.
Galleria

Kurpitsajälkiruoka, jonka päällä on kaymakia ja pähkinää.
Montenegrolaista kaymakia leivän päällä.
Kaymakin valmistuksessa perinteisesti käytettyjä puukulhoja.
Teollista kaymakia rasiassa.
Karel Piták

| 0 | 1 | 2 |
| --- | --- | --- |

Henkilötiedot
Syntymäaika: 28. tammikuuta 1982
Syntymäpaikka: Hradec Králové, Tšekki
Pelipaikka: keskikenttäpelaaja
Pituus: 181 cm
Seura
Seura: FK Baumit Jablonec
Pelinumero: 12
Seurat
| Vuodet | Seura | O (M) |
| 1998–2002   2002–2006   2006–2010   2010– | FC Hradec Králové   Slavia Praha   FC Red Bull Salzburg   FK Baumit Jablonec | 65 (8)   121 (30)  65 (12) |
Maajoukkue
| 2006- | Tšekki | 3 (0) |
 Seurajoukkueuran tilastot kattavat vain kansalliset sarjat, päivitetty 23. elokuuta 2010.  Maajoukkueuran tilastot päivitetty 23. elokuuta 2010.
Karel Piták (s. 28. tammikuuta 1980) on tšekkiläinen jalkapalloilija, pelipaikaltaan keskikenttäpelaaja. Piták edustaa tšekkiläistä FK Baumit Jablonecia. Hän on pelannut kolme ottelua Tšekin maajoukkueessa.
Seurat

1998–2002 FC Hradec Králové
2002–2006 Slavia Praha
2006–2010 FC Red Bull Salzburg
2010– FK Baumit Jablonec
Saavutuksia

3 ottelua Tšekin maajoukkueessa.
Itävallan mestaruus Red Bull Salzburgissa 2007 ja 2009.
Keisarin uudet vaatteet

| Keisarin uudet vaatteet> Kejserens nye Klæder |
| --- | --- |

Alkuperäisteos
Kirjailija:  Hans Christian Andersen
Kieli:  tanska
Julkaistu:  1837
Suomennos
Suomentaja:  Maila Talvio
Kustantaja:  WSOY
Julkaistu:  1951
Sarja: Kootut sadut ja tarinat
Löydä lisää kirjojaKirjallisuuden teemasivulta
Keisarin uudet vaatteet on yksi tanskalaisen Hans Christian Andersenin kirjoittamista satuklassikoista.
Juoni

Kaupunkiin tulee kaksi kulkijaa, jotka ovat vaattureita. Keisari, joka pitää suuresti uusista vaatteista, palkkaa heidät räätälöimään keisarille uudet vaatteet. Vaatturit väittävät vaatteiden näkyvän vain älymystölle ja tyhmät ja virkaansa pätemättömät eivät näkisi vaatteita ollenkaan. Näin ollen keisari ajattelee tämän olevan hieno sijoitus, kun hän saisi tämän avulla selville, ketkä hänen virkamiehistään olisivat kykenemättömiä tehtäväänsä.
Vaatturit pyytävät vaatteiden materiaalikustannuksiin ja palkkioksi paljon kalleinta kultaa ja hienointa silkkiä.
Todellisuudessa vaatturit eivät tee ollenkaan vaatteita ja siksi keisari saa huomata, ettei itsekään näe vaatteita, mutta päättää olla puhumatta asiasta, koska pelkää muiden toteavan hänet kyvyttömäksi tehtäväänsä. Kangaspuita käy katsomassa myös useampi keisarin virkamies ja hekin päättävät vaieta kyvyttömyydestään nähdä kankaita ja kuvioita.
Lopulta keisari sovittaa peilin edessä vaatteitaan ja hienoa laahusta. Laahuksen kantajatkin ovat tarttuvinaan kankaaseen, mitä he eivät oikeasti löydä. Kaikki kuitenkin ihailevat kovaan ääneen kauniita kankaita ja niiden kuvioita. Sitten joukko lähtee kulkueeseen kaupungin keskustaan, missä ihailu jatkuu kunnes pieni lapsi huutaa, ettei keisarilla ole ollenkaan vaatteita. Kulkueen seuraajat alkavat tämän jälkeen supista keskenään lopulta yltyen huutamaan, ettei keisarilla ole vaatteita. Keisari suoristaa selkänsä ja näyttää entistä ryhdikkäämmältä, vaikka hänestäkin tuntuu että kansa on oikeassa. Hän ajattelee, että hänen täytyy kestää näytös loppuun asti. Ja kamariherrat jatkavat laahuksen kantamista aivan kuin keisarilla olisi oikeasti vaatteet laahuksineen.
Aiheesta muualla

Kuvia tai muita tiedostoja aiheesta Keisarin uudet vaatteet Wikimedia Commonsissa
Kayser-Threde

Kayser-Threde GmbH oli itsenäinen saksalainen avaruusteknologiayhtiö, jonka OHB osti 21. kesäkuuta 2007.
Kayser-Threde GmbH perustettiin vuonna 1967. Se oli ostohetkellä Saksan kolmanneksi suurin avaruusalan yhtiö. Suurempia olivat EADS Astrium Satellites ja OHB.
Kayser-Threde rakensi satelliittien hyötykuormalaitteita, mm. tiedeinstrumentteja, ja laitteita muulle avaruusteollisuudelle. Se kehitti myös piensatelliitteja ja kaukokartoitusdatan analysointiohjelmistoja. Sen muita liiketoimintayksiköitä olivat autoteollisuus ja prosessinohjausjärjestelmät.
Yhtiössä oli noin 200 työntekijää. Vuonna 2006 sen liikevaihto oli 38 miljoonaa euroa.
Aiheesta muualla

Yhtiön kotisivu (Arkistoitu – Internet Archive) (saksaksi) (englanniksi)
Keisarin perhe ja pyhä paholainen

Keisarín perhe ja pyhä paholainen on Laila Hietamiehen kirjoittama näytelmä. Sitä on esitetty Suomen Kansallisteatterissa vuosina 1993–1995. Näytelmän ohjasi Arto af Hällström. 
Rooleissa olivat mm. Martti Järvinen, Terhi Panula, Tapani Perttu, Petri Liski, Antti Pääkkönen, Aarno Sulkanen, Keijo Komppa, Minna Turunen, Leena Pöysti sekä Liisa Kuoppamäki.
Syksyllä 1997 näytelmää esitettiin Varkauden Teatterissa.
Keltakurkkumesikko

| Keltakurkkumesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Mustakurkkumesikot Nesoptilotis
Laji::  flavicollis
Kaksiosainen nimi
 Nesoptilotis flavicollis  (Vieillot, 1817) 
Synonyymit
 Lichenostomus flavicollis 
Katso myös
   Keltakurkkumesikko Wikispeciesissä   Keltakurkkumesikko Commonsissa 
Infobox OKNimi-testi OKIUCN-testi OK: 
Keltakurkkumesikko (Nesoptilotis flavicollis) on mesikoiden heimoon kuuluva varpuslintu.
Levinneisyys

Keltakurkkumesikkoa tavataan Australiassa Tasmanian osavaltiossa. Lajia on kuvattu  yleiseksi, ja sen kannankehitys on vakaa. Se on luokiteltu elinvoimaiseksi.
Kenneth Omeruo

Kenneth Omeruo vuonna 2017.
Kenneth Josiah Omeruo (s. 17. lokakuuta 1993) on nigerialainen jalkapalloilija, joka pelaa puolustajana ja kapteenina Segunda División -seura CD Leganésissa ja Nigerian jalkapallomaajoukkueessa. Tämän lisäksi hän on pelannut urallaan mm. Chelsea FC:ssä.
Karel Lodewijk Ledeganck

| Karel Lodewijk Ledeganck |
| --- | --- |

Henkilötiedot
Syntynyt: 1805
Kuollut: 1847 (41–42 vuotta)
Kansalaisuus:  Belgia
Ammatti:  kirjailija
Kirjailija
Pääteokset:  De drie Zustersteden
Aiheesta muualla
Löydä lisää kirjailijoitaKirjallisuuden teemasivulta
Karel Lodewijk Ledeganck (1805–1847) oli flaamilainen runoilija. Hän oli Jan Frans Willemsin jälkeen flaamilaisen kansallisliikkeen merkittävin johtaja. Hänen runoteoksistaan trilogia De drie Zustersteden (1846) tuotti hänelle pysyvän maineen. Hänen kuoltuaan hänen runonsa kokosi ja julkaisi Jacob Heremans, joka kirjoitti hänestä elämäkerran (1847).
Aiheesta muualla

Kuvia tai muita tiedostoja aiheesta Karel Lodewijk Ledeganck Wikimedia Commonsissa
Kathryn Prescott

Kathryn Prescott vuonna 2010.
Kathryn Prescott (s. 4. kesäkuuta 1991) on brittiläinen näyttelijä. Hänet tunnetaan parhaiten roolistaan Emily Fitchinä televisiosarjassa Skins – liekeissä. Hänen kaksoissisarensa Megan Prescott esittää sarjassa Katieta.
Ura

Prescott tunnetaan parhaiten roolistaan Skins – liekeissä -sarjassa, jossa hän näytteli hiljaista teinityttöä, Emily Fitchiä. Hänen kaksoissisarensa Megan Prescott näyttelee samassa sarjassa Prescottin roolihahmon, Emilyn, identtistä kaksoissisarta, Katie Fitchiä. Sarjan kolmannen tuotantokauden kuvaukset aloitettiin vuoden 2008 maaliskuussa. Vuoden 2009 tammikuussa aloitettiin esittämään kolmannen tuotantokauden jaksoja, ja niissä myös Prescott oli näyttelemässä.
Prescott on esiintynyt myös BBC:n saippuaoopperassa Doctors.
Yksityiselämä

Prescottin kotikaupunki on Southgatessa, Lontoon kaupungin itärajalla. NME:n haastattelussa hän kertoi lempimusiikkinsa olevan elektroninen musiikki sekä old metal. Hän kertoi myös olevansa The Prodigyn suuri fani. Prescott on paljastanut haastattelussa, että hänellä on 14 lävistystä. Prescott on ollut Mountview Academy of Theathre Arts -nimisessä draamakoulussa Wood Greenissä. Prescott on kaksoissiskoaan kuusi minuuttia vanhempi. Hänet on äänestetty vuoden 2009 maailman 26. seksikkäimmäksi naiseksi AfterEllen Hot 100:ssa.
Filmografia

| Vuosi | Ohjelma | Rooli | Esiintymisaika |
| --- | --- | --- | --- |
| 2008 | Doctors | Amy Wilcox | Jakso: "Dare, Double Dare, Truth" |
| 2009–2010, 2013 | Skins – liekeissä | Emily Fitch |  |
| 2014 | The Hive | Katie |  |
| 2017 | 24: Legacy | Amira Dubayev |  |
| 2017 | To the Bone | Anna |  |
| 2019 | A Dog's Journey | CJ |  |
| 2019 | Polaroid | Bird Fitcher |  |
Aiheesta muualla

Kathryn Prescott Internet Movie Databasessa. (englanniksi)
Kersantti Gonzales

| Kersantti Gonzales |
| --- | --- |
Luoja(t):  Johnston McCulley
Ensi- esiintyminen:  All-Story Weekly: The Curse of Capistrano (elokuu 1919)
Henkilötiedot
Ammatti:  sotilas
Asuinpaikka:  Pueblo de Los Ángeles
Suhteet
Tutut:  Kapteeni Ramón
Infobox OKNimi-testi OK: 
Kersantti Pedro Gonzales (engl. Sergeant Gonzales) on kuvitteellinen Pueblo de Los Ángelesin armeijan sotilas ja Zorron arkkivihollinen. Johnston McCulleyn luoma hahmo esiintyi ensimmäisen kerran vuoden 1919 taskukirjan tarinassa The Curse of Capistrano.
Kersantti Gonzales on äänekäs, ylimielinen ja äkkipikainen, joka rakastaa viiniä. Hän yrittää kapteeni Ramónin kanssa päästä eroon Zorrosta.
The Curse of Capistrano

Alkuperäisessä tarinassa kersantti Gonzales on Reina de Los Angelesin armeijan kookassotilas, joka käskyttää Kapteeni Ramónin sotilaita. Hän tapasi Zorron ensi kerran vietettyään iltaa korpraalinsa kanssa nauttien viiniä. Kaksikko taisteli miekoin, kunnes Zorro riisui hänet aseestaan ja pakeni paikalta. Seuraavana päivänä Gonzales kehuu Don Diegolle ja muille, jotka eivät olleet paikalla, kuinka hän sai häädettyä Zorron tiehensä. Zorron käytyä kapteeni Ramónin kimppuun Gonzales sai käskyn kapteenilta lähteä Zorron perään. Hän matkasi sotilaittensa kanssa seuraten jälkiä jonne Zorro olisi voinut mennä useaan kertaan. Hän ei kuitenkaan koskaan löytänyt Zorroa, joka oli onnistunut hämäämään heitä ollen edelleen kapteeni Ramónin läsnä. Kapteeni Ramonin kuoltua Gonzales yrittää kuvernöörin käskystä saada Zorron kiinni.
Sarjakuvissa

Kersantti Gonzales esiintyi Dynamiten Zorro-sarjakuvissa 2008–2010 välisenä aikana. Hän oli kapteeni Pasqualen oikeankäden mies ja yritti saada Zorron kiinni. Gonzales yritti sarjan aikana lavastaa sankaria tekeytymällä itse Zorroksi.
Gonzales esiintyi 2018 4-osaisessa Zorro: Swords of Hell -sarjakuvassa, jossa hän Dynamite-sarjakuvien tapaan kapteeni Esteban Pasqualen alainen.
Muissa medioissa

Kersantti Gonzales esiintyi ensi kerran kirjan ulkopuolella 1920 elokuvassa Zorron merkki. Kirjan tavoin hän on pakkomielteinen saamaan Zorron kiinni, mutta ei tiedä Don Diegon olevan naamiosarnkari, jonka kanssa Gonzales viettää usein aikaa.
Gonzales esiintyi ensi kerran animaationa vuoden 1981 The New Adventures of Zorro -sarjassa. Hän on Pueblo de Los Ángelesin armeijan sotilas, joka yrittää pidättää Zorron kapteeni Ramonin käskystä.
Gonzales esiintyi animesarjassa Kaiketsu Zorro, jossa hahmon luonne pohjautui enemmän kersantti Garciaan. Hän oli sarjassa tahattomasti koominen 22-vuotias lihava sotilas, joka rakasti syödä. Gonzales oli luutnantti Gabrielin alainen.
Vuoden 2015 Zorro: The Chronicles -animaatiosarjassa Gonzales on arvomerkiltään korpraali ja kersantti Garcian oikea käden mies. Hän on Garcian tavoin kömpelö sotilas, joka ajoittain kilpailee kapteeni Monasterion suosiosta Garcian kanssa.
Hahmoa näytelleet

| Vuodet | Näyttelijät | Sarjat | Elokuvat |
| --- | --- | --- | --- |
| 1920 | Noah Beery, Sr. |  | Zorron merkki |
| 1940 | George Regas |  | Zorron merkki |
| 1974 | Jorge Cervera Jr. |  | Zorron merkki |
| 1981 | Don Diamond | The New Adventures of Zorro |  |